**NARAVOSLOVJE 7. razred**

**DELO NA DALJAVO ( DOMA ), torek, 21. 4. 2020**

**Popolna in nepopolna preobrazba**

**Navodila za učence**

V učbeniku na str. 142, si preberi vse o Razvoju žuželk; kaj je značilno za nepopolno preobrazbo in popolno preobrazbo žuželk.

Na spletni strani i-učbeniki si poglej animacije za nepopolno preobrazbo (strigalica) in popolno preobrazbo (hrošč rogač). <https://eucbeniki.sio.si/nar7/2020/index2.html>

V zvezek si zapiši naslov Popolna in nepopolna preobrazba in prepiši zapis v zvezek.

***Razišči***


* S pomočjo spleta poišči primere organizmov s popolno in nepopolno preobrazbo. Primere zapiši v zvezek.

*Zapis v zvezek, torek, 21.4.2020*

**POPOLNA IN NEPOPOLNA PREOBRAZBA**

Pri **popolni preobrazbi** se iz **jajčeca** izleže **ličinka**, ki se nekajkrat levi, nato se **zabubi**, iz **bube** pa prileze **odrasla žival**. Pri popolni preobrazbi ličinke še niso podobne odraslim živalim (navadno so črvaste oblike). Skupine žuželk, za katere je značilna popolna preobrazba, so npr. hrošči, muhe in metulji.

*Primer popolne preobrazbe - muha*



Pri **nepopolni preobrazbi** se iz **jajčeca** razvije **ličinka**, ki se nato razvije naravnost v **odraslo žival**. Pri nepopolni pa so si **odrasle živali** in l**ičinke že podobne**. Na splošno veljajo vrste žuželk s popolno preobrazbo za bolj napredne. Skupine žuželk, za katere je značilna nepopolna preobrazba so npr. strigalice, stenice, kačji pastirji in enodnevnice.

*Primer nepopolne preobrazbe - rdeči škratec ali šuštar*

